पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना की स्थिति गंभीर बनी हुई है। हालांकि राहत भरी खबर रही कि गुरुवार को किसी भी अस्पतालों से मौत की खबर नहीं आई। जबकि 200 लोगों ने कोरोना से जंग जीत ली। उधर, जिले में भर में 242 नया संक्रमण का मामला सामने आया है। जिसमें दो डॉक्टर के अलावा बैंक कर्मी भी शामिल हैं। चौबीस घंटे के दौरान 2305 लोगों की कोरोना जांच की गई जिसमें 242 लोगों की रिपोर्ट पॉजिटिव आयी। इसके साथ ही जिले में कोरोना का एक्टिव केस बढ़कर 3112 हो गयी है। एक बार फिर रिकवरी रेट गिर कर 72.47 हो गया है। जबकि पॉजिटिव होने का रेशियों बढ़कर 1.13 हो गया है। जिले में कनटेनमेंट जोन भी बढ़कर 525 हो गया है। उधर, सदर अस्पताल में आज भी सभी बेड फुल थी इमरजेंसी में कोरोना संक्रमितों काे ऑक्सीजन स्पोर्ट दिया जा रहा है।
छह दिनों में 2148 हुए कोरोना मरीज : मई महीने में छह दिनो के दौरान कोरोना का 2148 मामला सामने आया है। जिससे स्वास्थ्य महकमा में हड़कंप मचा हुआ है। जबकि गत वर्ष छह मई तक जिले में कोरोना का मात्र एक मामला विद्यापतिनगर से सामने आया था। सिविल सर्जन डॉ सत्येंद्र कुमार गुप्ता ने कहा लोग लॉक डाउन के नियमों का पालन करें। घरों के अंदर रहे तभी कोरोना से जंग जीती जा सकती है। अन्यथा आने वाले सप्ताह में स्थिति और गंभीर होने की संभावना है।
लॉकडाउन में कालाबाजारी रोकने के लिए प्रशासन ने तय की किराना सामान की कीमत
लॉकडाउन के दौरान किराना दुकानों में कालाबाजारी की आशंका को देखते हुए प्रशासन की ओर से गुरुवार को आवश्यक किराना सामानों की रेटलिस्ट जारी की गई है। बताया जाता है कि इस रेट लिस्ट को सभी दुकानदारों को अपने दुकान में साटना है। यह लिस्ट दुकान में ऐसी जगह साटना आवश्यक है जहां से ग्राहक इसे आसानी से देख व पढ़ सके। अगर दुकानदार किसी सामान का इस लिस्ट से ज्यादा कीमत मांगता है ताे ग्राहक लिस्ट के हिसाब से ही उसका भुगतान करेंगे। वहीं इसकी शिकायत जिला प्रशासन से की जा सकती है। जिसके बाद संबंधित दुकानदार पर कार्रवाई की जाएगी। बताया जाता है कि प्रशासन की ओर से आटा, चावल, गेहूं, विभिन्न दाल, तेल, आलू, प्याज, चीनी व दूध सहित 23 उपभोक्ता वस्तुओं की रेटलिस्ट जारी की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn